У паняцця ёсць і іншыя значэнні, гл. Укладка (значэнні).
Прыклад укладак у OpenOffice.org
**Укладка** (англ.: tab) — элемент графічнага інтэрфейсу карыстальніка, які дазваляе ў адным акне дадатку пераключэнне паміж некалькімі адкрытымі дакументамі ці пэўным наборамі элементаў інтэрфейсу, калі іх даступна некалькі, а на вылучанай для іх прасторы акна можна паказваць толькі адзін з іх.

Укладка ўяўляе сабой «выступ» з надпісам, размешчаны на мяжы вылучанай пад зменнае змесціва вобласці экрана. Клік мышшу па ўкладцы робіць яе актыўнай, і на вобласці экрана, якая кіруецца ўкладкамі, адлюстроўваецца змесціва, якое ёй адпавядае. Укладкі размяшчаюцца адна за адной гарызантальна, радзей вертыкальна.

У дачыненні гэтага элемента інтэрфейсу ў вокнах настроек часта ўжываюць назву «закладка». Зыходная метафара — закладкі ў кнізе, якія выступаюць за межы блока старонак і даюць доступ да патрэбных старонак. Але калі гэты падыход прыдумалі выкарыстоўваць у інтэрнэт-браўзерах для кіравання адкрытымі старонкамі, гэта назва стала канфліктаваць з паняццем «захаваная спасылка», якія ў тым кантэксце пачалі па-беларуску называцца «закладкамі» задоўга да гэтай ідэі. Таму ў браўзерах гэты элемент кіравання сталі называць «укладкамі», і цяпер яго ўсё часцей так называюць і ў іншых кантэкстах.

Вялікая колькасць старонак з параметрамі ў дыялогавых вокнах настройкі дадаткаў часам кіруецца не ўкладкамі, а лінейным ці іерархічным спісам, якія размяшчаюцца злева ад вобласці настроек. Некаторыя дадаткі маюць магчымасць выбару любога з варыянтаў адлюстравання іерархіі элементаў укладкі-параметры, яскравы прыклад — MediaInfo.

Інтэрфейс дадаткаў, якія маюць укладкі для кіравання дакументамі, звычайна адносяць да тыпу TDI (англ.: tabbed document interface). TDI-інтэрфейс выкарыстоўваецца ў браўзерах, месэнджарах (сесіі ў Miranda IM, mIRC), кліентах файлаабменных сетак (злучэнні з хабамі ў DC++) і ў іншых дадатках.

Гл. таксама
-----------

* Шматдакументны інтэрфейс з укладкамі

Зноскі
------

1. ↑  Паслугач не знойдзены, або Складанасці беларускамоўнай камп'ютарнай тэрміналогіі

Спасылкі
--------

* Лагатып Вікісховішча На Вікісховішчы ёсць медыяфайлы па тэме Укладка

| ⛭Элементы графічнага інтэрфейса |
| --- |
| Тыпы інтэрфейсаў | 

Аднадакументны (SDI) • 
Шматдакументны (MDI) • 
Шматдакументны з укладакамі (TDI)
 |
| Кіраванне | 

Кнопка • 
Меню
(радоак меню • 
кантэкстнае меню • 
радыяльнае меню)
 |
| Увод/вывад | 

Кнопка паслядоўнага выбару • 
Двунакіраваны лічыльнік • 
Выпадаючы спіс • 
Камбінаваны спіс • 
Сцяжок • 
Паўзунок • 
Пераключальнік, элемент інтэрфейса праграм • 
Спіс • 
Табліца (Grid view) • 
Тэкставае поле
 |
| Адлюстраванне | 

Heads-up display (у гульнях • 
OSD) • 
Бакавая панэль • 
Застаўка • 
Значок • 
Індыкатар працэсу • 
Інфармацыйная панэль • 
Метка • 
Падказка • 
Радок стану • 
Тост • 
Троббер • 
Экран загрузкі
 |
| Кантэйнеры | 

Ribbon • 
Згортвальны віджэт • 
Фрэйм • 
Панэль • 
Укладка • 
Панэль інструментаў • 
Вакно
 |
| 

Дыялогавае вакно • 
Дыялогавае вакно-папярэджанне • 
Мадальнае вакно • 
Аб праграме • 
Акно інспектара аб'ектаў • 
Акно-палітра • 
Файлавы дыялог
 |
| Гульнёвыя | 

HUD • 
Мінімапа
 |
| Звязаныя паняцці | 

WIMP • 
Бібліятэка элементаў інтэрфейса • 
Look and feel • 
Менэджар разметкі (Layout manager) • 
Навядзенне мышы
 |